
Fizess Magad – Gyorsabb lesz! – de vajon jobb is?

Dolgozatom témájának megválasztásában nagyon fontos szerepet töltött be az aktualitás, az
újszerűség. Egy modern, mindenkire kiható témát szerettem volna bemutatni és megvizsgálni több
szempont alapján, legyen ez akár rossz, akár jó tulajdonság.
Banki szakügyintézős hallgatóként dolgozatomat a fizetési formák bemutatásával kezdem, melynek
palettája a technikai fejlődésnek köszönhetően igen széles. Ezen téma levezetésével eljuthatunk
az alternatív fizetési módokhoz, melyen belül középpontba állítom az önkiszolgáló pénztári
rendszereket.
Dolgozatom második részében bemutatom az önkiszolgáló kassza, mint szolgáltatás jogi hátterét,
működésének feltételrendszerét, majd magát a működési folyamatot is elemzem.
Ezt követően számba veszem az új módszernek a következményeit, a kockázatait, ezen belül is
részletesebben kitérek a munkavállalókra történő hatására, a lopási kockázatokra és azon biztonsági
intézkedésekre, amelyeket a módszert bevállaló vállalkozások véghez tudnak vinni a lehetséges
negatív hatások kiküszöbölésére.
A negyedik fejezetben feltárom az önkiszolgáló fizetéssel kapcsolatos eddigi tapasztalatokat, a
személyes benyomásaimat, valamint rátérek a primer kutatásom eredményeire.
Ezután a SWOT analízis rendszerébe építem be a szolgáltatás erősségeit, gyengeségeit, lehetőségeit
és veszélyeit.
Végül mindent összevetve levonom a következtetéseimet ezen új fizetési módszerről és
megfogalmazom javaslataimat a témával kapcsolatban.



